***Памятка для бацькоў будучага першакласніка***

**• Пачынайце «забываць» аб тым, што ваша дзіця маленькае.**

Давайце яму пасільную працу дома, вызначце круг абавязкаў. Зрабіце гэта мякка: «Які ты ў нас ужо вялікі, мы нават можам даверыць табе памыць посуд (вымыць падлогу, выцерці пыл і г. д.)».

**• Вызначце агульныя інтарэсы.**

Гэта могуць быць як пазнавальныя інтарэсы (любімыя мультфільмы, казкі, гульні), так і жыццёвыя (абмеркаванне сямейных праблем).

**• Навучыце дзіця дзяліцца сваімі праблемамі.**

Абмяркоўвайце з ім канфліктныя сітуацыі, якія ўзнікаюць з аднагодкамі і дарослымі. Шчыра цікаўцеся яго меркаваннем, толькі так вы зможаце сфарміраваць у яго правільную жыццёвую пазіцыю.

**• Далучайце дзіця да эканомікі сям'і.**

Паступова прывучайце яго параўноўваць цэны, арыентавацца ў сямейным бюджэце (напрыклад, дайце яму грошы на хлеб і на марожана, каментуючы суму на той, і на іншы прадукт). Стаўце ў вядомасць аб адсутнасці грошай у сям'і, хадзіце ў краму разам.

**• Пастаянна гаварыце з дзіцем.**

Развіццё мовы — заклад добрай вучобы. Былі ў тэатры (цырку, кіно) — няхай раскажа, што яму больш за ўсё спадабалася. Слухайце ўважліва, задавайце пытанні, каб дзіця адчувала, што вам гэта сапраўды цікава.

**• Адказвайце на кожнае пытанне дзіцяці.**

Толькі ў гэтым выпадку яго пазнавальная цікавасць ніколі не вычарпаецца.

**• Пастарайцеся хоць часам глядзець на свет вачамі вашага дзіцяці.**

Бачыць свет вачыма іншага — аснова для ўзаемаразумення.

**• Часцей хваліце, захапляйцеся вашым дзіцём.**

На скаргі пра тое, што нешта не атрымліваецца, адказвайце: «Атрымаецца абавязкова, толькі трэба яшчэ некалькі разоў паспрабаваць». Фармуйце высокі ўзровень дамаганняў. І самі верце, што ваша дзіця можа гэта зрабіць, трэба толькі ледзь-ледзь дапамагчы яму. Хваліце словам, усмешкай, ласкай і пяшчотай,

**• Не будуйце вашы ўзаемаадносіны з дзіцем на забаронах.**

Пагадзіцеся, што яны не заўсёды разумныя. Заўсёды тлумачце прычыны вашых патрабаванняў, калі магчыма, прапануйце альтэрнатыву. Павага да дзіцяці цяпер — падмурак паважлівых адносін да вас у сучаснасці і будучыні.

Падрыхтавала: выхавацель Касцюк Л.М.